ชัด! “ตรีวีรานุวัฒน์” โยนบิ๊กล็อต TAKUNI กว่า 16% ปรับโครงสร้างผู้ถือหุ้น
TAKUNI ชี้แจงกลุ่ม “ตรีวีรานุวัฒน์” ทำรายการขายบิ๊กล็อต 128.68 ล้านหุ้น สัดส่วน 16.09% เปลี่ยนแปลงโครงสร้างผู้ถือหุ้นไม่ส่งผลกระทบต่อโครงสร้างการจัดการ

TAKUNI ชี้แจงกลุ่ม “ตรีวีรานุวัฒน์” ทำรายการขายบิ๊กล็อต 128.68 ล้านหุ้น สัดส่วน 16.09% เปลี่ยนแปลงโครงสร้างผู้ถือหุ้นไม่ส่งผลกระทบต่อโครงสร้างการจัดการ
15 ส.ค. 2565

บริษัท ทาคูนิ กรุ๊ป จำกัด (มหาชน) หรือ TAKUNI ชี้แจงการซื้อขายหุ้นของบริษัทตามที่ได้ปรากฎในรายการซื้อขายหุ้นของบริษัท ผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) ในวันที่ 11 สิงหาคม 2565 จำนวน 16.09% ของทุนจดทะเบียนที่ชำระแล้วของบริษัท รายการดังกล่าวเกิดจากการขายหุ้นโดย นายฐากูร ตรีวีรานุวัฒน์ ผู้ถือหุ้นของบริษัท ซึ่งไม่ได้เป็นกรรมการ และผู้บริหารของบริษัท
ทั้งนี้ การเปลี่ยนแปลงโครงสร้างการถือหุ้นของผู้ถือหุ้นรายใหญ่ไม่ส่งผลกระทบต่อโครงสร้างการจัดการ และการกำหนดนโยบายบริษัทการประกอบธุรกิจ และอำนาจในการบริหารจัดการแต่อย่างใด
ก่อนหน้านี้รายการสรุปซื้อขายกระดานรายใหญ่ (Big lot) หุ้น TAKUNI จำนวน 13 รายการ ปริมาณ 128.68 ล้านหุ้น มูลค่ารวม 308.84 ล้านบาท ราคาเฉลี่ย 2.40 บาทต่อหุ้น ซึ่งเป็นราคาต่ำกว่ากระดานซื้อขายเมื่อวันที่ 11 สิงหาคม 2565 ปิดตลาดอยู่ที่ระดับ 2.76 บาท บวก 0.30 บาท หรือ 12.20% ด้วยมูลค่าซื้อขาย 1.66 พันล้านบาท